ตรงโคนองคชาติมีรอยวงกลมช้ำสีม่วงคล้ำ ก่อนหน้านี้ตรงผิวหนังมีลักษณะพองคล้ายโดนน้ำร้อน แต่ไม่มาก ก่อนจะหยุบแต่ยังมีรอยช้ำอยู่ครับ เกิดจากสาเหตุอะไรที่อันตราย หรือป่าวครับ เพราะอยู่ดีๆก็มีรอยขึ้นมา ก่อนหน้านี้1วันก็ไม่เห็นมีรอยครับ.
สวัสดีค่ะ รอยช้ำบริเวณอวัยวะเพศชายอาจเกิดจากการช่วยตัวเองหรือมีเพศสัมพันธ์ที่บ่อยหรือรุนแรงเกินไป การเสียดสีหรือการกดทับจากเสื้อผ้า การใช้อุปกรณ์ซึ่งทำให้เกิดแรงกระแทกรุนแรงต่ออวัยวะเพศชาย การติดเชื้อหรืออักเสบบริเวณเยื่อบุอวัยวะเพศ เป็นต้นแนะนำให้งดการมีเพศสัมพันธ์หรือการกระทบกระแทกไปก่อนจนกว่ารอยฟกช้ำจะหายไป รวมถึงห้ามบีบนวดด้วย หากเป็นมาเกิน 48 ชั่วโมงแล้ว อาจใช้ผ้าชุบน้ำอุ่นประคบจะช่วยให้หายเร็วขึ้นได้ หากมีอาการปวดมากร่วมด้วย อวัยวะเพศบวมขึ้น หรือมีไข้ ควรรีบไปพบแพทย์โดยเร็ว เพราะอาจเกิดจากการติดเชื้อแบคทีเรียที่จำเป็นต้องได้รับยาฆ่าเชื้อค่ะ